*Az asszony így válaszolt: „Nincs férjem.” Jézus erre ezt mondta: „Jól mondtad, hogy férjed nincs, mert öt férjed volt, és akivel most élsz, nem férjed: ebben igazat mondtál.”* Jn 4,17-18

Az asszony őszinte. Azt, hogy a kérdés milyen emlékeket hozott fel az asszonyban, nem tudjuk. Lehet, hogy pont az együttélés miatt kapott kemény megjegyzéseket az emberektől. Akár az is lehet, ezeket a megjegyzéseket akarta elkerülni azzal, hogy a szokatlan déli időszakban jött vízért. De akár mi is volt, Jézus pont most várt rá.

Jézus most vár mindenkit! Nem foglalkozik sem az emberek véleményével, sem az igaz vagy hamis énképpel. A kényelmetlen, nehéz vagy akár kilátástalan helyzetben sem zavarja, vár! Mert Nála van megoldás minden ember számára és minden helyzetre is.

De annyira tisztel mindenkit, hogy akkor és csak akkor lép be élethelyzetekbe, ha erre megkérik. A kérésnek őszintének kell lenni, hisz amint az idézetben is láttuk – és tudjuk is – Ő valóban mindent tud! Vadon Gyula